text:
De ex Avf di Nimis gnovis publicazions dedicadis aes memoriis di politiche linguistiche, aes predicjis di pre Bepo Marchet, e a cjantis e detulis furlanis. Checo Comelli, fondadôr e gjestôr par tancj agns de etiche discografiche storiche Afv nassude a Nimis tai agns Setante, al à publicât di resint trê gnovis golainis di Cd: la prime e met dongje 13 discuts dulà che il professôr Adrian Cescje al conte la storie des politichis inviadis dal Moviment Friûl par disponi leçs indreçadis a salvâ la lenghe furlane, in maniere che e ves une sô politiche linguistiche come che le àn dutis lis lenghis ricognossudis. Comel al à lavorât ancje ae publicazion di 3 Cd cun musichis e cjantis furlanis sielzudis dentri di un arc temporâl di 500 agns, che a fasin part dal archivi Afv: si va dai bai di Mainerio aes vilotis popolârs e di autôr, par rivâ ae contemporaneitât, di Zardini fin a Straulino e Maieron, passant pai tocs di Dario Zampa. Ta cheste golaine al è ancje un Cd che al à dentri 184 proverbis e detulis furlanis. Infin, Comel al à ancje volût tornâ a publicâ i 6 Cd che a contegnin “Lis predicjis dal muini”, ven a stâi il test di pre Bepo Marchet. «Chestis publicazions – al à spiegât Checo Comel – no son fatis pe vendite. O ai volût esprimi la mê ricognossince viers il mont de furlanetât che in chescj 50 agns mi àn dât di vivi cu lis publicazions discografichis di musichis e cjants de nestre culture furlane. O dedichi chescj lavôrs a gno pari, depuartât tun cjamp di stermini nazist dulà che al è muart». Checo Comel al fondà la etichete discografiche Afv tai agns Setante dopo che al veve viert un studi di regjistrazion tal plan soterani dal so negozi di eletrodomestics a Nimis. Ta chel studi a son vignûts a regjistrâ cuasi ducj i autôrs, cjantants, e sunadôrs di musiche furlane, insiemi a tancj côrs di dut il Friûl. L’Avf e à dât fûr tancj discs fin ai prins 10 agns dal 2000 e po, cul evolvi de “musiche licuide”, e à scugnût sierâ. A Nimis e reste dut câs une grande colezion di musiche metude vie in ducj chescj agns. ❚
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


c: text/html

text:
Cui pensavial mai di vê a ce fâ cu la poesie a la me etât! Al è stât chel sacravolt di Nelo Malisan ch’a mi à stiçât, fevelantmi di un concors inmaneât dal comun di Basilian, ch’al varès premiadis lis primis trê oparis cualificadis di une jurie a pueste. Ven a stai lis oparis a podevin jessi sedi in prose [...]
Tag: Bepi Zefon
I plaseve un grum lavorâ il fier, a gno cusin Zuanin, cussì tant che a dîs agns al leve bielzà a fâ il garzon te farie. Nol è mighe tant di maraveâsi pe etât, parcè che a chei timps là, pene finidis lis elementârs a tu vevis di sielzi: o imparâ un mistîr o ben subit vie tai cjamps a [...]
E jere partide plene di morbin in siele a la sonde Rosetta ai 2 di Març di 12 agns indaûr, braurose di jessi la prime a podê sbarcjâ suntune comete e seneose di fâi viodi a dut il mont cemût ch’a je fate une “bale di nêf sporcje” come ch’a la clamin i astronoms. Un viaç di dîs agns tal [...]
“Sacrabolt, e je ribaltade une coriere!” al disè il Checo sentât a lei il Gazetin te Ostarie di Lino. “Drece chel gjornâl, cjastron” i rispuindè l’ostîr. A Checo no i leve jù di fâsi cjoli pal cûl cuant ch’al faseve fente di lei il gjornâl, ben cussient di no jessi inscuelât e di no savê pont di letare. La scuele [...]
“NEE NED ZB 6TNN DEIBEDH SIEFI EBEEE SSIEI ESEE SEEE !!”. La NASA a li à dadis fûr nome cumò chestis fotos fatis de sonde Mars Reconnaissance Orbiter tal mês di Març di chest an, e di bot si è discjadenade ogni sorte di fantasie su ce ch’al podarès volê dî chel scrit sculpît su la scusse dal planet Mart. [...]
Gelo, a lis ai letis dutis di cjâf a pît lis tôs contis, fintremai la prefazion e la postfazion. O pues fevelâ di testemoni, ancje se cui voi di frut, vint vivût tal Friûl di mieç, sot la Stradalte par plui di vinç agns a cjaval de Seconde Vuere fin ai prins dal ’60. Chês figuris ch’a tu pinelis cussì [...]
La fantasience ch’a devente veretât. Ai 14 di Març di chest an e je partide de rampe di Bajkonur in Russie, une navisele spaziâl robotiche, ven a stâi cence cristians parsore, cul fin di viodi se a son olmis di vite, ancje passade, e se l’om al podarès vivi al dì di vuê sul planet Mart. E je lade vie [...]
«Gjoele, Gjoele» al clamâ cun vôs malcierte Meni a la massarie dal predi, «dulà isal il plevan?» «Ce âstu di fâ dal plevan”, i rispuindè la femine cun malegracie. «O varès di domandai s’al à mandât indenant la domande di beatificazion ch’a i ai fevelât», i disè Meni che al steve in pîts cun fature su lis gjambis clopadicis. Al [...]
A no je une conte di fantasience ma dome la croniche di ce ch’al è capitât in chescj dîs di Dicembar tal mont de astronomie. Il 2003 SD220 al è un asteroit ch’al ven a cjatânus di spes, jessint ch’a si fâs viodi des nestris bandis cinc voltis ogni dodis agns. Al è stât scuviert pe prime volte tal 2003, [...]
Velu ca “il telefonin ch’a nol fâs nuie”: in Americhe dal Nord a àn metût in vendite il telefonin ch’a nol fâs nuie, ma propri nuie. Nol telefone, nol navighe in internet, e nol fâs nancje fotografiis, e al servìs dome a cirî di disintosseâ chei ch’a no puedin fâ di mancul di doprâlu nancje tal bagn. Al coste dome [...]
Remigji a nol jere masse convint cuant ch’a la veve maridade, nancje tant pe so presince o pe figure fisiche, parcè che Armide e jere un toc di femine ch’a faseve voltâ ducj i mascjos cuant ch’a passave denant de ostarie la domenie lant a messe; cun chel pas di bersalîr, il pet in fûr e il cuel de cjamese [...]
par continuâ la conte di Nelo Malisan Pense Nelo, o stoi preparant une presentazion pe serade di osservazion astronomiche de Lune di sabide ai 19 di setembar, oltri al eclis di Lune dal 28, e sgarfant te RET par cirî cualchi curiositât, o soi finît ta un sît di fantasience là che a contin dal sbarc di Armstrong [...]

robotstxt: allowed

filter: keep


text:
Vanzeli seont Zuan
Zuan al jere stât un dai prins cuatri dissepui di Jesus mandâts par complî l'opare di predicazion.
Zuan al continuà a vê une strete relazion cun Jesus par dut il so ministeri tant che inte Biblie al ven definît il dissepul che "Jesus al amave".
Si prossume che Zuan al vedi scrit chest vanzeli dopo sei tornât dal esili da isule di Patmos e partant ator il 98 d.c.
Contignût[cambie | modifiche il codiç]
Al scomence cu la presentazion de "Peraule" , ven a stâi Jesus.
Al seguite cun che di Zuan il Batiadôr e come che chest al identifiche Jesus come "l'Agnel dal Idiu".
Al continue po dopo cuntune serie di meracui fats di Jesus che a confermin che al è il Fi dal Idiu.
Po dopo a 'ndi son varijes afermazions di Jesus, come che di jessi vignût su la tiere par fâ la volontât dal Pari so, di jessi la lûs intal mont, di confermâ la so esistence preumane cuant che al disè: "Prin che Abram al vignis a la esistence, jo o eri" (Zuan 8:58).
Dilunc la ultime cene di pasche, Jesus al dâ i ultins conseis ai soi dissepui e al rivolç une acurade preiere al Pari par lôr.
Jessint stât presint a la dolorose sene de esecuzion di Jesus, intal so vanzeli Zuan nus cjacare come testemoni oculâr.
Utilitât[cambie | modifiche il codiç]
Zuan al dopre un lengaç sclet e persuadint rivuart a la "Peraule" cussì nus dâ une vision reâl, come che fos atuâl, dal Crist, il Fi dal Idiu.
Nus fâs cognossi l'intim amôr che al esist tra il Pari e il Fi e cuale amorevule relazion o podin gjoldi ancje no se si tegnin tacâts a lôr.
Il fat che Jesus al vegni clamât il "pastôr ecelent" intai confronts dai soi dissepui, chest nus garantis cuai sintiments lui al provi par ducj i soi seguaç cristians. La garanzie la vin propri intal fat che Jesus plui voltis al à preât il Pari a favôr de sôs pioris.
Jesus al dâ ancje indicazions par capî cui che a son i vêrs cristians cuant che al disè: "Se o restais inte me peraule, o sês realmentri miei dissepui. e "...o cognossarês la veretât, e la veretât us rindarà libars. (Zuan 8:31,32)


text:
Esch-sur-Alzette
Esch-sur-Alzette (par lussemburghês: Esch-Uelzecht, par todesc: Esch an der Alzette) a je la seconde citât dal Lussemburc. A ja une popolazion di 31.000 abitants e a je logade in te zone minerarie dal sud dal paîs. A no si a di confondile cun la citât Esch-sur-Sûre, che invezit a je logade in tal Lussemburc settentrionâl.
Par tant timp, Esch-sur-Alzette a je stade sede dal Consolât talian in Lussemburc, prime che chest al vegnis spostat in te capital in tal 2010. A je stade sielzude par jessi le capital europeane de culture 2022 cun Kaunas.
Attualmentri, Esch-sur-Alzette a je gjemelade cun: Coimbra (Portugal), Colonie (Gjermanie), Liegi (Belgjio), Lille (France), Offenbach am Main (Gjermanie), Rotterdam (Paîs Bas), Turin (Italie), Velletri (Italie) e Zemun (Serbie).


text:
"Con de beles manieres arjònjen deplù che sclapan maiolica"
de Hilda Pizzinini / ex-presidenta dla Union Generala
I à lit con plajei che siur Berto Videsott à na gran conscidrazion dl president nuef dla Union Generela y che al spera ence che al ti vegne contè dut cie che al suzed, a na moda che al posse scrive sun sia plata y "splundré da foradecà y daidé morde via la cresta al nemì", desche al aconsieia. Da n preve essi ence podù m'en avei empermel de chel che al à scrit, ma spo m'ài entenù che al ne conesc nience minimamenter l laour che la Generela à condut inant te chisc ultims 50 agn.


text:
La furlanosfere e nas aes cuatri e mieze di lunis ai 26 di Fevrâr dal 2004, cuant che Andrea «Dree» Venier (che daspò al deventarà diretôr di chest gjornâl) al publiche il so prin post su ILfurlanist, blog creât cun Splinder(.com), un servizi di blogging talian une vore popolâr fin a un pâr di agns fa. E di fat, cuasi in contemporanie cun ILfurlanist, al nas trentamarlboro.splinder.com, par man di Gianmatteo Pellizzari, a vuê il blogger furlan (par talian) di plui grant sucès.
ILfurlanist nol è un blog come chei altris. Si trate di fat dal prin blog «fûr par fûr par furlan»: al è un esperiment linguistic e une provocazion.
UN IMPEGN SERI_ Dree al cjape une vore sul seri il so blog e al pueste regolarmentri une o plui voltis in dì, dal lunis ae sabide: la domenie no, parcè che «il weekend no si lavore». I risultâts no si fasin spietâ. Tal zîr di sîs mês ILfurlanist al conte za 10mil visitis e ogni post cinc coments in medie. Intai agns, il sucès dal blog al va indenant a cressi: a Fevrâr dal 2006 al taie il travuart des 100mil visitis, sîs mês dopo al conte 10mil visitis intun mês e doi mês daspò al va sù a cuote 200mil visitis. Dutune cu lis visitis, a cressin i coments e un post dal 28 di Setembar dal 2007 intitulât «Marzio il sgambist» al cjape ben 253 coments, un record che nol è inmò stât superât.
IlFurlanist al devente simpri plui la stele polâr de blogosfere nostrane e ancjemò vuê che il blog al è sierât di cualchi mês, al va indenant a sei un pont di riferiment impuartant par chei che a puestin par furlan.
CHEI ALTRIS_ La furlanosfere e conte a vuê sù par jù une ventine di blogs. Si trate pal plui di blogs personâi, e tra chei si note dal subit par numar di acès chel di Christian Romanini (christianromanini.blogspot.com). Christian al à vût la biele idee di creâ un spazi di dialic in Rêt in ocasion des elezions comunâls di Maian dal 2006. Elezût conseîr comunâl tes filis di Forza Italia, Christian al à decidût di mantignî vîf il blog, inzornantlu cuntune frecuence une vore alte. Un sfuarç, chest, che lu à puartât a taiâ, unic tra i «blogarins» furlans in ativitât, il travuart des 100mil visitis.
Di segnalâ tra i blogs personâi ancje «Brâf Furlan» (furlan.splinder.com), il blog di Stefano Gasti che al pâr che al sedi rivât cumò al so «tipping point», vâl a dî il pont li che alc al sta par cjapâ il svol.
Di blogs personâi interessants e ben fats indi è ancje altris, tant che «Cîl Glaciât» (cilglaciat.blogspot.com) e chel dal Crot (ilcrot.blogspot.com), ma a son ducj penalizâts di une frecuence di inzornament masse basse par atirâ la atenzion dai navigants.
Ae furlanosfere a apartegnin ancje un pâr di blogs tematics: «archeofurlane» (archeofurlane.blogspot.com), dedicât ae archeologjie, e l’enoblog «sommelier furlane» (sommelierfurlane.blogspot.com). Doi blogs puartâts indevant di dôs furlanis coragjosis che a àn decidût di tratâ un argoment particolâr in marilenghe, e chest al rint i lôr lavôrs particolarmentri interessants.
PAL MONT_ In fin, e vâl la pene vê indiment i blogs dai furlans tal mont Norman (furlans.blogspot.com) e Luche (furlansdibaviere.blogspot.com) che a scrivin il prin dal Maryland (U.S.) e chel altri de Baviera (DE); i blogs coletîfs dai Fantats Furlans (fantats.splinder.com) e dal Comitât 482, e il fotoblog di Sandri Carrozzo (sandricarrozzo.blogspot.com) che al à creât ancje il blog atipic Storie Furlane (storiefurlane.blogspot.com), une specie di manuâl di storie locâl in linie.
Ultim nassût de famee al è il blog leterari Contecurte (contecurte.splinder.com), une «ostarie leterarie virtuâl» che la Patrie e à anunciât il so inviâsi il mês passât.
Matteo Baldan
SPECIÂL – La «furlanosfere»............
La furlanosfere e nas aes cuatri e mieze di lunis ai 26 di Fevrâr dal 2004, cuant che Andrea «Dree» Venier (che daspò al deventarà diretôr di chest gjornâl) al publiche il so prin post su ILfurlanist, blog creât cun Splinder(.com), un servizi di blogging talian une vore popolâr fin a un pâr di agns fa. E di fat, cuasi in contemporanie cun ILfurlanist, al nas trentamarlboro.splinder.com, par man di Gianmatteo Pellizzari, a vuê il blogger furlan (par talian) di plui grant sucès.


text:
Pai spetatôrs e pe federazion di schi austriache, cul president Peter Schroecksnadel, chê cope e je stade la plui biele che mai. Content, cu lis peraulis “otime vore, no spietavin altri”, ancje il prin om de FIS Gianfranco Kasper. Se o dismenteìn i piçui problems tal Super G, di fat dut al è lât tal mût precîs che lu cognossìn dai austriacs o todescs. La audience complessive de Cope dal Mont e je stade un sucès clâr, cun plui di 300.000 spetatôrs: un numar cussì grant nol sarès pussibil in nissun altri paîs.
In veretât, i austriacs a jerin soredut malcontents dal belanç sportîf; al principi masse pocjis medaiis, i austriacs a vuelin jessi la nazion di schi numar un e chel a son deventâts cumò i Stâts Unîts cun 3 medaiis di aur rivadis dome di Ted Ligety, la star de cope. In Austrie, il sport dal schi e je la braùre di dute la nazion, alc che o podìn paragonâ dome al balon in Italie o Gjermanie.
✽✽ Lis marcjis austriachis “Head”
e “Atomic” a produsin i miôr schîs
Un dai grancj vincidôrs al è stât il produtôr di schîs »Head«. Tant che doi agns fa a Garmisch-Partenkirchen, la aziende di articui sportîfs cun sede a Vorarlberg (Austrie) e je, cun cinc medaiis di aur, il produtôr di maiôr sucès. Subit dopo, al secont puest, la “Atomic Austria” ancje chê une societât austriache pe produzion di articui di schi, ancje se e fas part dal grup finlandês Amer Sports.
✽✽ Dodis dîs di spetacul. E dopo?
100 milions di euros, al costave il spetacul. Cui che al doprarà te citât di 4.500 abitants lis gnovis infrastruturis metudis sù dome pe Cope dal Mont, no lu sa nissun. Fin a 290 milions di euros a son stâts invistîts diretementri te citât di Schladming, ma trops in realtât si viodarà dome dopo agns.
✽✽ Edificis monumentâi fats sù
dome pal event
Cemût doprâ il centri congrès fat pai 2.000 visitadôrs tant che centri pai media intant de Cope dal Mont, al è un altri argoment dai critics. La megalomanie assolude si môf tor il gnûf implant di schi clamât “Planet Planai”, dulà che al è stât integrât un stadi di 30.000 puescj. Chi si cjate ancje un gnûf garage a cuatri plans, plaçât intune aree di zone alpine, che al furnìs cirche 4.000 puescj.
✽✽ Olimpiadis a Viene? Il Sindic
Häupl sigûr de vitorie
Michael Häupl (SPÖ) il sindic di Viene che al è ancje un dai politics plui potents in Austrie al è sigûr de vitorie. Viene e dovarès ospitâ lis olimpiadis estivis dal 2028: “Se o fasarìn domande, noaltris o vinçarìn”, al à dit tal mês di Fevrâr il sindic otimist. Ma, prin di rivâ a chest, i citadins a son clamâts aes urnis dal referendum di Març par dâ il lôr acuardi: dome pe aplicazion si varès bisugne di cirche 100 milions di euros. »Ancje se o vin une reputazion ecelente tant che capitâl culturâl e musicâl dal mont, o vin di cjalâ viers il futûr e fâ alc di gnûf”, al è il messaç centrâl dal sindic.
***
La cressite de popolazion
tal 2012
La cressite de popolazion in Austrie l’an passât e je stade significativementri superiôr a chê dal 2011: al prin di Zenâr dal 2013, daûr i risultâts preliminârs di Statistik Austria, a vivevin in Austrie 8,49 milions di personis. Tant che tai ultins agns no vin plui nassitis ma une imigrazion costante. Chê stesse situazion e je in Gjermanie, soredut in graciis dal gnûf marcjât libar di lavôr european che al sburte a une fuarte migrazion dal Est viers l’Ovest.
✽✽ Viene e cres in gracie de sô
posizion gjeografiche
Viene e regjistre di diviers agns la maiôr cressite de popolazion di dutis lis provinciis, soredut midiant dal trend migratori internazionâl ma ancje, dal 2004, cuntun salt positîf di nassitis. Viene e je deventade un cjamp magnetic in gracie de sô situazion positive sul marcjât dal lavôr. A part cheste migrazion, o vin ancje un gran numar di migrants cuotidians. La rêt de S-Bahn vienese – cussì si clamin i servizis feroviaris metropolitans e suburbans – e tache lis citâts Znojmo e Bcˇeclav in Cechie, Sopron in Ongjarie e la capitâl slovache Bratislave. Soredut di Bratislave, o vin une migrazion cuotidiane che no je cjapade dentri di nissune statistiche migratorie. Di Bratislava al centri di Viene tu rivis cu la suburbane in 58 minûts.
✽✽ Dome la Carinzie in declin
La Carinzie e je la uniche provincie che e à regjistrât un câl. Tal 2012 la provincie plui meridionâl e à pierdût cirche 900 personis, che al rapresente un câl dal 0,2%.
✽✽ Il câl de popolazion al va indenant
dal 2009
Dal 2009 la Carinzie e je la uniche provincie che e piert in mût costant residents. Ancje il numar di nassitis al è il plui debil a nivel nazionâl. La imigrazion – il motîf principâl dal aument de popolazion – nol pues compensâ il divari in Carinzie, al dîs Peter Ibounig , diretôr des statistichis statâls. Ogni dì, in medie, vot personis soredut zovinis a lassin la patrie – massime par studiâ a Graz o Viene – e la plui part di lôr no torne dongje.
Lis prospetivis a restin negativis pai prossimis decenis: fin al 2050 la Carinzie e pierdarà il 2,0% de popolazion – plui abitants che la citât di Cividât – e lis conseguencis finanziariis a saran gravis.
✒ Janez Erat
AUSTRIE. Schladming, “Cope dal Mont di schi miôr che mai” i Stâts Unîts e la aziende di schi “Head” i plui sodisfats dal esit de copen............
Pai spetatôrs e pe federazion di schi austriache, cul president Peter Schroecksnadel, chê cope e je stade la plui biele che mai. Content, cu lis peraulis “otime vore, no spietavin altri”, ancje il prin om de FIS Gianfranco Kasper. Se o dismenteìn i piçui problems tal Super G, di fat dut al è lât tal mût precîs che lu cognossìn dai austriacs o todescs. La audience complessive de Cope dal Mont e je stade un sucès clâr, cun plui di 300.000 spetatôrs: un numar cussì grant nol sarès pussibil in nissun altri paîs.


text:
Lui – PRIME PAGJINE – L’EDITORIÂL. Ancje i parons a deventin sotans / (L)INT AUTONOMISTE. Che nissun al tocji la bandiere! / PAGJINE 2 – Ce muse vevial Zuan Ricamadôr? / Ancje la marilenghe e jude cuintri des trufis ai anzians / PAGJINE 3 – SINDIC JO MAME. «I Comuns in dì di vuê a son libars… di scugnî rangjâsi!» / PAGJINE 4 – LA PATRIE SOT DAL TEI. Rude e i siei zimui francês, dissendents dai emigrants / FONDAZIONE FRIULI. Dal Uccellis al mont pedalant in biciclete / Universitât e Onde Furlane si dan dongje par promovi la Conference sul avignî de Europe / Al rive Suns Europe / PAGJINE 5 – PATRIARCJIS FÛR DAL ORDENARI. LA STORIE – Il svindic crudêl di Nicolau di Lussemburc, platât daûr di une cene di gale / PATRIARCJIS FÛR DAL ORDENARI. I PROTAGONISCJ – Al jere fradilastri dal imperadôr Carli IV / PAGJINE 6 – / FEMINIS FURLANIS FUARTIS. A vore in Gjermanie e a “mateâ” in Friûl | Il profîl | L’impegn cuotidian par une culture des diferencis / PAGJINE 7 – LA INTERVISTE. La sfide a cinc cerclis di Mara Navarria / PAGJINE 8 – FRIÛL EUROPE. La Aleance Libare Europeane, 40 agns di storie de bande dai popui e dai lôr dirits / AUSTRIE. Cence judizi! / SLOVENIE. Il contribût furlan e talian ae indipendence de Slovenie / PAGJINE 9 – NATURE E AMBIENT. Inte ultime desene di agns, intal Lât di Cjavaç a àn nidiât cuatri gnovis speciis di uciei / PAGJINE 10 – MUSICHE. Paulêt, finît un Premi internazionâl a ’nt tache un altri / Impressions sul debut dal prin spetacul dal Teatri Stabil Furlan / PAGJINE 11 – LA TIERE E LA GREPIE. Une vendeme cooperative te suaze de sostignibilitât / LIBRIS SIMPRI BOGNS. Nino V. Rodaro (Nin dai Nadâi), Furlanadis, Udin, 2004 / ART TAL TAC. Un viaç e une sperance par ducj i fruts e pes gjenerazions di doman / PAGJINE 12 – IL FRIÛL VIODÛT DAI SCRITÔRS. La Satire di Ariosto e il so decalic de furlanetât / IL FRIÛL VIODÛT DAI SCRITÔRS. Un dai plui grancj autôrs dal Rinassiment talian //
*** I articui a son disponibii fracant sul titul. Buine leture.


text:
Parcè ricuardâ che juste 150 agns za fa, ai 21 e 22 di Otubar dal 1866, al fo il plebissît che al decidè pe anession al Ream di Italie des provinciis venetis, che in chê volte e cjapavin dentri ancje chê di Udin (comprendût Pordenon) e Mantue? Ven a stâi i teritoris cedûts ae France dal Imperi austro-ungaric daspò la tierce vuere di indipendence.
«Se la cuistion no fos ostaç di polemichis localistichis, e sarès la ocasion buine par une riflession su centralisim e decentrament. Un dibatiment che in Friûl al sarès un grum impuartant sedi dal pont di viste culturâl, par vie de straordenarie vitalitât culturâl e linguistiche di chest teritori, sedi pe sô indiscutibil tradizion di autonomie», al rispuint Andrea Zannini, docent di Storie Moderne ae Universitât di Udin e diretôr dal Dipartiment di Studis umanistics e dal patrimoni culturâl dal ateneu.
Ma a ce pro imbastî une riflession su chest bipolarisim culturâl e aministratîf tra centralisim e decentrament «in un mont “globalizât” dulà che no crôt che a vei sens fevelâ di separatisim e altris formulis dal gjenar»?
Seont Zannini almancul par doi motîfs.
«Prin di dut, gjavantsi fûr dai discors politics strumentâi de politiche dai ultins 20 agns, al è ben resonâ su fin a ce pont che al è util decentrâ par no pierdi eficience e eficacie dal sisteme di guvier dal teritori», al dîs Zannini. Po e je la partide culturâl, par vie che «ciertis lidrîs culturâls a an une fonde positive. Cun di fat, plui o sin cussients de nestre identitât storiche e plui o podìn scambiâle cun chei altris». Di chest pont di viste, vignint ae atualitât, Zannini al riflet che «ai dispatriâts che cumò a rivin chenti o crôt che nol sarès sbaliât insegnai dongje dal talian ancje la culture furlane. E sarès une oportunitât par lôr e par nô».
Il principi, al zonte, al è clâr: «Rinfuarcî la nestre identitât storiche al vûl dî jessi bogns di lâ miôr incuintri a chei altris, nol vûl dî sierâsi».
Par chel che al rivuarde invezit il vôt di 150 agns za fa, che al puartà gran part dal Friûl sot de Italie cinc agns daspò il rest dal teritori, un secul e mieç «par un Stât nol è tant, si che cheste date – al marche il storic – e varès di ricuardâ che la Italie e je un Stât pluitost zovin, tra chei modernis il plui zovin dutun cu la Gjermanie».
In Otubar dal 1866 il plebissît te provincie di Udin al finì cun 104 mil 998 «sì» e 36 «no» – «simpri che i numars a sedin vêrs, par vie che il vôt in chê volte nol veve lis garanziis democratichis di cumò», al vise Zannini – che si concentrarin a Cosean (25). Po, a forin 2 “no” a Martignà e Cjampfuarmit e un a Udin, Vildivar, San Lenart di Cividât, Bordan, Nimis e Lauc.
Te leture storiche, chel plebissît, al dîs il docent, «al à rapresentât il finâl di une lungje agonie dal domini austroungaric sul Venit, comprendût Udin, che e jere considerade une provincie dal Venit». E l’esit dal vôt nol fo une maravee, par vie che «si veve la percezion clare di timp che la ete austriacant e stave finint e cuant che ai 26 di Lui dal 1866 al jentrà l’esercit talian tal cjâflûc furlan, il destin de provincie al jere bielzà segnât».
Naturalmentri no ducj a jerin di acuardi e jenfri chescj part de glesie – come che al dimostre il câs di Cosean – e di ambients dongje. Dut câs i contraris no an vude strade semplice par fâ cognossi lis lôr resons, ancje parcè che «dute la stampe e jere a pro de Italie – al ricuarde Zannini -. Dal rest la italianitât di chestis zonis no jere in discussion, parcè che prime e jerin stadis venezianis e in origjine furlanis». No i là drete però, nancje a chei, come Pacifico Valussi, che pupilarin almancul un Stât federâl, «par vie che al veve pôre, come che al sucedè, che il Friûl intun Stât talian centralizât al pierdès la sô autonomie. Tal dibatiment su chest cantin, altris a sostignivin che no podeve lâ si no cemût che e je lade».
Dut câs, al siere Zannini, «il plebissît par sô nature al è l’at propagandistic di un procès di costruzion di un Stât che no si forme mai par une vie legalmentri clare e definide, ma simpri par un vuere, une rivoluzion o almancul une sfuarçadure des leç in cors. Di fat nissun Stât al previôt te sô normative la sô dissoluzion». ❚
✒ Antonella Lanfrit
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Antîc pelegrinaç patriarcjâl
Home Trois Troi Furlan Antîc pelegrinaç
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari
Lant sul Santuari di Mont Sante dal Lussari
L'Iter al è un Pelegrinaç, no maiôr (tant che chei che a condusevin a Rome, Jerusalem e Sant Jacum di Galizie), ma nancje minôr (ven a stâi che al à par mete un singul Santuari de Regjon); chel “al lee” Aquilee, sede dal antîc patriarcjât, ae Mont Sante dal Lussari, dulà che al è il Santuari, ma tocjant tantis altris glesiis, localitâts, e citâts tant impuartantis inte nestre storie.
La ricostruzion dal antîc troi si poie di fonts storichis, documents scrits, elements dal paisaç, costruzions artistichis votivis, ma ancje des testemoneancis dai anzians. Al è un percors de memorie, par cierts aspiets invisibil, ma dal moment che o sin rivâts a fâlu prime e segnâlu su lis mapis dopo, lu vin puartât ae lûs, ma dome percorintlu di gnûf, al deventarà VÊR.
Fasint chest Iter, chest Troi, si passe pal Friûl dal mâr aes monts, si passe dongje gleseutis votivis, si è vuidâts di anconis antighis, e si puedin ricognossi segns di antîcs centris di acet, centris gjestîts di ordins monastics e cavalarescs.
L’Iter, che in curt si fasarà lant daûr dai segns celescj, al è un colegament intuît, ricostruît tape par tape, parcè che la ferovie, lis stradis gnovis, i puints e lis trasformazions dai paîs, a àn cancelât, movût, deviât tancj segns di viis antighis che i nestris vons a fasevin. Però i tignìn a sotlineâ che cheste Vie e je stade cirude, sperimentade e valutade, ancje dopo vê scoltât la propueste di anzians che ben a ricuardin cemût che par vecjo a rivavin li des diviersis glesiis, ancje chês plui lontanis, a pît.
Se il segn distintîf dal Troi al è chel patriarcjâl, il secont al è chel Marian, par chest si clame ancje, par talian, "Cammino Celeste", stant che al unìs lûcs di devozion mariane antighe; tant numerosis a son lis anconis, lis ediculis e lis imagjins di Marie, che nus acompagnin dilunc de Vie. E intant che si cjamine e si procêt, si pues gjoldi de presince di piçui tesaurs artistics pôc cognossûts, e in gracie dal pas lent si pues osservâ la modificazion dal paisaç: la lagune, la planure, i flums, i paîs, i vignâi inte zone dal Cuei, lis diviersis Vals cui rispetîfs flums, lis monts des Prealps e chei des Alps Juliis che nus vignaran incuintri. Ancje la orele e ricognossarà i passaçs di une zone a chê altre, stant che tancj a son i dialets e lis lenghis che nus compagnaran pas daûr pas.
Ma l'Iter nol è un troi sierât dentri de nestre regjon, stant che de Austrie e de Slovenie o vin ativât altris doi Trois che a puartin su la Mont Sante dal Lussari, cussì insiemi o vin ricostruît chei puints invisibii, che a colegavin i nestris paîs di di là dal confin. In efiets la nestre regjon, propit pe posizion gjeografiche che e cjape, e je stade di simpri "tiere di passaç" par cui che al rivave dal Est, tant che dal Ovest, dal Nord, tant che dal mâr. Vierzìnsi la puarte tra vicins e lontans.
Metìnsi a cjaminâ sul Iter Aquileiense, cjatìnsi "iterum", di gnûf.
Ogni Troi al è fat di pas antîcs e gnûfs: chest Troi al spiete i tiei!
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Cuant che lis personis a àn di cirî il mît, a cjatin la soluzion dai afârs de vite comunitarie là che la lôr organizazion culturâl no je buine di rispuindi. Un dai mîts plui spandût jenfri i “Mapuches” al è chel dal “corean di aghe” o “corean vîf” ancje clamât “coltre dal diaul” o ancje “ongulonis”, temût in Cile tant [...]
Categorie: Ispirazions
Daûr di une liende popolâr une vore antighe, «el lobizón» al è il setim frut mascli consecutîf, che i vinars di lune plene si stramude intun lôf. Cheste liende za e esisteve inte mitologje greghe: si contave la metamorfosi di un om, Licaon, intun lôf. Il mît al podarès jessi rivât te Penisule Iberiche cui visigôts, ator pal secul V. [...]
Mandinga (il diaul in Argjentine): al à fât part di une vore di crodincis e liendis. Lis fonts su chest personaç a vegnin des storiis che si contavin te campagne di Buenos Aires ai fins dal secul disenûf. Origjin dal non: si pense che al vegni dai sclâfs in timps de colonie, che a jerin soredut de etnie “mandinga”, ven [...]
I popui origjinaris a àn creât lis lôr liendis cun vampîrs, sirenis, orcui, oms lôfs e parfin un fantin cence cjâf, jenfri une schirie di tancj altris. Anìn a torzeon jenfri chescj vivarôs personaçs. FANTASIMIS Lis contis di fantasimis a son presints par solit in dutis lis culturis. Al è il câs des “Almas perdidas” (animis pierdudis) che a àn [...]
Ve chi un altri articul par ispirâ i contecurtârs a scrivi une conte par il Pôrecurte Day, chest colp che nol fevele de tradizion, ma al bute une voglade su lis storiis di chescj ultins secui, in Friûl, che a son stadis, par cualchi timp, une vore nomenadis. IL FISCHIOSAURO Il drâc di Timau, al fo ancje clamât. Al jere [...]
Lis figuris dal folclôr furlan classic O vin gust di scomençâ la preparazion al Pôrecurte Day 2021 cun chest articulut che us fasarà une piçule liste des figuris plui classichis dal folclôr furlan, che a comparissin bielzà in tantis flabis e liendis, e che a podaressin jessi dopradis par scrivi une conte curte in teme cul nestri event. LIS AGANIS [...]
Mandi a ducj, Contecurtârs e soredut, aspirants contadôrs di storiis che magari a capitin dispès in Ostarie par leilis ma magari a varessin voie ancje di contâlis. Chest event al è par voaltris, scritôrs cence contis! Ma anin par ordin. Za o savês che al è inpins il concors Vôs de Basse, inmaneât dal Sportel associât pe Lenghe Furlane dai [...]
Se cualchidun dai contecurtârs al à cucât su la nestre pagjine fb al varà viodût che setemane passade l’Ostîr e la Coghe a son lâts in mission par cont di Vôs de Basse e Contecurte. E a son lât a finîle nuiemancul che tal mieç dai fruts des scuelis mediis di Prissinins e Cjarlins. L’obietîf al è subit dit: o [...]
Tal libri “Il dio del mare” di Pierluigi Cappello o vin cjatât une interessante riflession su la lenghe taliane e furlane, che o vin pensât di condividi cun voaltris come se al fos un consei di scriture, ancje se forsit al è une vore plui fuart e larc, rispiet a une voglade dome narative. Si pues lei tal cjapitul “In [...]
E al propite cussì, o stin progjetant, achì su Contecurte, une sorte di “Cortesie per gli ospiti”, che po, i nestris prins ospits, a son propite i contecurtârs. E ce cortesiis? si domandarês… Ve chi, che us al disvelin. Te seradi di Flambri o varês viodût che lis nestri cuatri striis a jerin ben cjapadis a zuiâ di cjartis… e [...]
Carlo Emilio Gadda (1893-1973): cul so particolâr stîl lenghistic al à rinovât il panorame dal Nûfcent leterari in Italie. Tes sôs oparis al met dongje lis esperiencis di vite a la analisi minuziose e grotescje de societât dal so timp. Lis oparis plui innomenadis a son Chel brut pastiel di vie Merulane, La cognossince dal dolôr e Il Cjistjel di Udin. Al [...]
Il cjantautôr, scritôr e senegjatôr Nick Cave, nassût in Australie tal 1957, al à fondat i grups Birthday Party, Nick Cave & The Bad Seeds e Grinderman. Fra i siei albums plui innomenâts: Dig, Lazarus, Dig!!!, The Good Son, Tender Prey, Henry’s Dream. Di cualchi timp al à metût sù un sît la che i siei fans a puedin fâi [...]


text:
Cetantis lis iniziativis par donâ bêçs pe emergjence dal taramot che al à stocât lis zonis ator di L’Aquila. Tant che Patrie o din cont dome di une iniziative istituzionâl nostrane, chê de Protezion civîl de Regjon, ma o invidìn ducj a pandi la lôr solidarietât te maniere e dulà che a àn miôr.
Codiç IBAN
IT/50/Z/02008/02241/000003120964
Viert li di UniCredit Banca
Filiâl di vie Silvio Pellico, n° 3 – 34122 Triest
Intestât a Tesoreria del Fondo regionale
per la protezione civile
CAUSÂL: PRO SISMA ABRUZZO
SPECIÂL – SOLIDARIETÂT PAL ABRUÇ, IL CONT CORINT............
Cetantis lis iniziativis par donâ bêçs pe emergjence dal taramot che al à stocât lis zonis ator di L’Aquila. Tant che Patrie o din cont dome di une iniziative istituzionâl nostrane, chê de Protezion civîl de Regjon, ma o invidìn ducj a pandi la lôr solidarietât te maniere e dulà che a àn miôr.


text:
A jerin une volte, jù pes gravis dal Tiliment, un jeur e une tartarughe.
Il jeur al lave ator saltant di ca e di là dut il dì, cence lâ di nissune bande, e al saveve cori une vore svelt.
La tartarughe, invezit, e lave cu la calme, cence mai fermâsi par dibant, ma cjalantsi ator e fasint dut par ben: se e viodeve cualchidun di judâ lu judave, se par strade e cjatave une buse, le comedave.
Il jeur, dut braurôs dal so fisic atletic, al coionave la tartarughe pe sô lentece. La tartarughe no stave tant daûr aes cjacaris dal jeur, fin cuant che une dì il jeur, par fâsi viodi denant di ducj i abitants des gravis, al sfide la tartarughe a fâ une corse.
“Cui che al rive par prin insom di chê strade chi, al vinç un cjamp intîr di carotis!”
La tartarughe no veve la stampe dal agonist, ma denant dal pinsîr di un cjamp intîr di carotis, no si tire indaûr.
Il dì de gare, il jeur al rive li de partence dut vistît cuntune tute firmade, l’ultin model jessût te buteghe plui famose dal Friûl, robe dissegnade par un vêr professionist de corse. Metût il pît parsore de linee di partence, al scomence a cjalâsi ator par viodi cui che lu cjalave.
La tartarughe, li in bande, e stave li buine buine a spietâ di partî.
Il judiç al dâ il vie, e il jeur al partìs tant che une fusete, ma dopo cualchi metri, viodint che la tartarughe, cu la sô sflacje, e jere une vore indaûr, si tire in bande, si cjôl un cafè e al va a cjapâ soreli ad ôr dal Tiliment. Al stave tant ben li distirât tal cjalt, che dopo vincj minûts al partìs vie indurmidît come un clap.
Intant, a planc a planc, la tartarughe, cence mai rindisi, e lave indevant, passant il jeur e lant simpri plui dongje dal travuart.
Dopo une orute, il jeur si dismôf, al cjale il so orloi, un cronograf ultin model, al partìs vie content e sigûr viers la fin de gare, dulà che al cjate la tartarughe che, par no stâ cu lis çatis in man, e veve bielzâ finît di cjapâ sù lis carotis e e veve scomençât a arâ.
Cun dut chel murbin di lavorâ, o varês capît che la tartarughe e jere furlane di gjenerazions (un animâl tant tacât ae cjase di vê voie di puartâle sù pe schene, di dulà vuelistu che e vignedi?…).
E cussì il jeur, che come che si podeve intuî dai vistîts al jere triestin, al reste freât e al torne vie a Barcola a cjapâ soreli a panze vueite.
E ducj a viverin furlans e contents.❚
Lis flabis
di Bete di Spere
E DUCJ A VIVERIN… FURLANS E CONTENTS. Il jeur e la tartarughe............
A jerin une volte, jù pes gravis dal Tiliment, un jeur e une tartarughe.


text:
11 dicembre 2008
Daniele inmò a Rome
Rome, ai 12 di Dicembar
Zornade penze chê di îr. Dopo un cafè otim bevût li dal storic bar Giolitti ufiert dal president dal Fogolâr di Rome Adriano Degano, il grup si è metût in file par jentrâ a Montecitorio. Cui che come me al vîf la politiche cun passion e interès, passâ la soie di chê sale al è stât une grande emozion. Mi soi sentât intun puest centrâl e cun chei altris o ai assistût cun atenzion ai intervents di Franco Frattini, Gianfranco Fini, Renato Schifani e Giorgio Napolitano. A la fin de assemblee la nestre ativiste dal Fogolâr furlan di Santo Domingo, la simpatiche e biele Sandy Gobet e je lade in Rai par une interviste, intant che la segretarie dal Senatôr Ferruccio Saro nus spietave me, Ilaria, Walter e Igor. Nus à fat visitâ lis stanziis dal Senât e dopo nus à compagnât al riceviment cul parlamentâr di Martignà. A lis 4 e mieze dal dopomisdì a son tacadis lis voris li de FAO, ocasion par cognossi i furlan Marco Bravin di Mendoza, Aljandro Borghese di Cordoba, la za nomenade Sandy di Santo Domingo, la venite (ma amie dai furlans!) Sarah Bianquin Chiapinoto di Santa Maria in Brasîl. Tai voi di Sandro Faner dal Fogolâr furlan di Bahia Blanca o ai viodût dute la maravee di jessi rivât pe prime volte in Italie e il desideri di lâ il prime pussibil a Aquilee, tiere dai siei vons. Tal dopomisdì une biele fevelade tra di nô e l'Assessôr regjonâl Roberto Molinaro disponibil a scoltânus e a conseânus. Dopo une cene intun piçul ristorant, une sane durmide par frontâ vuê lis voris di comission e in serade grant gale cun specialitâts regjonâls (di chestis, tantis a son furlanis!).
Di Rome un “Mandi di cûr!”
Daniele Martina
(al continue...)
2 commenti:
- Unknown ha detto...
-
Bundi' Christian. A Rome plof massa!. I lavors procedin par une vie "nazionalcomuniste" che non mi plas par nuie. Avin pretes ta lis comisions magjor atenzion par lis identitita de regjion e lis lenghis minoritariss. Tanto schifati sono stati gli sguardi dei rampolli della nuova emigrazione meridionale fascista e di estrema sinistra. Il zovins dai sudtiroles è stato mes tal canton, jo l'ai difes e avin fat front comun. Marco Stolfo è molto professionale. Il Friul a l'a portat prosciut di san denel e vin bon distriubuit da doi bielissime frute di Domanins e Sacil. Ai sagrafat Daniela ch'al viv in Svezie ma orighinarie di Midun. Ai ancjie capit che la vide dal politic je masse faticose, ma tancju belle.
- 12/12/08 08:37
- Unknown ha detto...
-
Bundì letors dal Blog, buinesere Christian. Soi tornas ir di sere a Genue, dopit une biele zornade pasade al Fogolar Furlan di Rome. Avin partecipat al colegament in videoconference tra undis Fogolars sparnicias tal mont e la sede central da l'Ente Friuli nel Mondo a Udin. Bepo Baruzzini de Udines Club Rome a la portat un quadri con une biele zebre blac e neri. Il di prime Adriano Degano e lis zovin amis furlans Michela Curridor e Alessandro Mittoni a lan organizas pai delegas furlans une cene tipiche romane ta une biele ostarie, dopit u sin sirus a scolta musice tal quartier dai Prati. Jo volevi ringrazia te par lo spazio dedicatomi e i braf coleghi Walte Matiussi, Ilara Cigar e Igor Cerno per il biel lavor di squadre che avin organizat. Mandi, Denel
- 14/12/08 19:02


text:
Ferdinant II di Aragone
Ferdinant II di Aragone det ancje Ferdinant il catolic (Sos del rey católico, 10 di Març 1452 - Madrigalejo , 23 di Zenâr 1516) al fo:
- Re di Castilie e León dal 1474 al 1504 cul non di Ferdinant V
- Re de Alte Navare dal 1512 al 1516.
Biografie[cambie | modifiche il codiç]
Fi dal Re Zuan di Aragone (1398-1479) e de sô seconde femine Juana Enriquez (1425-1468), Ferdinant al devente l'erede de corone di Aragone cu la muart di sô fradi Carli di Viane intal 1461.
Il 14 di Otubar dal 1469, si spose cun Isabele I di Castilie (1451-1504) e fâs cu je une vuere civîl cirint di puartâ vie i dirits di Juana la Beltraneja (1462-1530) nevôt de sô femine. Juana piert la vuere cu la Bataie di Toro intal 1476. Intal 1474 Isabele e devente regjine di Castilie. Cu la muart di Zuan II, Ferdinant al devente Re di Aragone e ducj e doi a regnin insiemit, ancje se lis dôs coronis a restin separadis.
Intal 1479 al eredite ducj i Stâs dal pari, rivant a meti sot lis sôs leçs scuasit dute la Spagne.
Ferdinant e Isabele a menin une politiche religjose di fier, tornant a organizâ intal 1481 il tribunâl de Incuisizion e parant vie de Spagne ducj i ebreus no convertîs intal 1492. La concuiste dal ream di Granade tal stes an i vâl il titul di "Rês catolics" par pape Alesandri VI, metint cussì fin al periodi de Reconcuista. Il 2 di Zenâr, lis clâfs di Grenade a son consegnadis ai "Rês catolics". Doi mês plui tart, Ferdinant e Isabele metin la firme parsore ae leç di espulsion dai ebreus.
Tal stes timp, a prontin il progjet de espansion dal domini spagnûl cul sostegn ae spedizions te Americhe di Cristoful Colomp.


text:
SAGRIS PATRONÂLS E FIESTIS PAISANIS
FIESTE DI SANT ANTONI
Ai 17 di Zenâr e je la Fieste di Sant Antoni, patron di Bordan. La tradizion e voleve che pe ricorence si fasès fieste cuant che a tornavin i emigrants di Invier. Dopo la Messe, i bancuts a ufrivin golaçs, caramelis e vin brulè. Però il moment plui impuartant e jere la preparazion e la "scjalade" dal pâl de cucagne che al ufrive, al prin che al rivave insom, formadi, salam o chel che si podeve disponi. La tradizion cumò e va indenant in gracie de Parochie che e organize, ducj i agns, la sabide plui dongje de date, une cusine cun golosets locâi, zûcs par grancj e par fruts e, fondamentâl, il pâl de cucagne pe sfide a cui che al rive plui adalt.
FIESTE DI SANT MARTIN
Tarnep al fâs fieste pal so Sant Patron - Sant Martin - ai 11 di Novembar.
Pe ocasion, la domenie plui dongje de date si prontin bancuts enogastronomics te aree dal ambulatori.
FIESTE DI SANT SIMEON
La prime domenie di Setembar, bordanês e tarnebans si cjatin insom la mont pe messe celebrade sul prât denant de gleseute dedicade al Sant.
Cheste tradizion e je rispietade di agnorums e, ancje se cun spirt diferent, e ricuarde la antighe fieste dal ringraziament pai racuelts, cuant che si sierave la stagjon estive.


text:
… Frislo
Butâ un puint jenfri dôs comunitâts… zgraditi most med obema skupnostma… un impegn no masse facil ma che e podarès puartâ vantaçs par ducj… ma bisugne superâ ce che al è stât cirint di cialâ indenant… e biel planc plancot si rivarà a fâle…
😎
… sul puint e svintule bandiere zale/blu !
Un bon proponiment par l’an che e ven al è chel di pandi la nestre identitât furlane, rivant ad ore a vinci la antighe vergogne di fevelâ la mari lenghe in public. Mi auguri che la int cuant che si cjate a scuele, par strade, intai lûcs publics e fasedi un piçul sfuarç e, cjapantle a pet, e feveli par furlan. Ma ancje che o tachin a lei e a scrivi par furlan. Si viodin ator dai libris di storie furlane indulà e je dome la jentrade par furlan, masse pôc par mantignî vive une lenghe, cuant e coventarès sedi scrivile sedi leile in plui di fevelale.
Nus fasarès ancje plasê che intai mass medie, come previodût de leç, a fossin plui spazis par il furlan. Cumò lu si scolte dome par Radio Onde Furlane e 10 minûts par la Rai regjonâl cuant che par altris lenghis minorizzadis i spazis a disposizion a son une vore di plui. Ma par meti in vore chest proponiment e bisugnarès puartâ la sede regjonâl de RAI a Udin e fâ in mût che i gjornaliscj a fossin di marilenghe furlane. Salacor no spindint cetancj bêçs par il teatri Verdi dal cjâf lûc cjarsulin, 14MLN di euros intal 2014 cuant che ae Radio Onde Furlane a vegnin gjavâts 40.000 euros, e invistint in culture furlane fuarte.
Une altre robe cetant triste a je stade la leç finanziarie de gnove zonte regjonâl che e gjave, magari cussì no, i finanziaments par l’insegnament dal furlan intes scuelis, lant cuintri dutis lis leçs di tutele dal furlan ma soredut pandint la politiche de çampe viers de lenghe e de identitât furlane. Par il 2014 il nestri proponiment e sarà inalore chel di domandà che il furlan e vegni doprât cetant che lenghe veicolâr intes scuelis dant la pussibiltàt a ducj di imparâ doprant la lenghe mari.
Ancjemò o vin di bataiâ par il non de nestre regjon. O vin voie che sedi dome Friûl. Parcè che un non al è cetant che cjalâsi intal spieli e viodi ce che o sin. E co o cjalìn intal spieli o viodin il Friûl nuie di plui e nuie di mancul. Par la cuâl lis peraulis Vignesie Julie no o rivìn ad ore a capì ce che e stan a fâ. Il podê di Vignesie al è finît da un toc, e ce che nus reste aromai a son dome i palaçs e par chel che al inten la peraule Julie, no si rive a cjatâ un segn intes cjartis gjeografichis. Par la cuâl o domandìn che la nestre regjon e sedi clamade Friûl e vonde.
Une altre riflession nus imponi chel che al è capitât in Friûl ad un lavoradôr dal Consorzi des Latariis Furlanis, Giuseppe Bassi di Godie, cuant si è gjavât la vite, che altre dî, par vie di un futûr nereôs denant di lui, stant che il Consorzi al è daur a traviersâ une crisi e si previôt che a laràn a cjase un centenâr di lavoradôrs. In Friûl a son aromai cetantis lis fabrichis che a sierin o a riduzin il numar dai dipendents tant che la situazion e devente simpri plui grivie par vie che cetancj lavoradôrs a àn un contrat a scjadince cun paiis une vore bassis. Si che duncje e sarès ore che la cuistion dal lavôr e vignedi cjapade sul seri mudant lis regulis dal zûc e dant la pussibilitât al sisteme di lâ indenant tignint front ae concorence e permitint a cui che al lavore di puartâ a cjase une paie buine par vivi. Ma par cumò, dulà o vin di lâ par cjatâ lavôr ?
E voaltris cuâi proponiments vêso fat pal 2014 ?
Fuarce Friûl !
BON FINIMENT E BON PRINCIPI A DUCJ !
…e un an plen di fortune cun buine lune !
«O ai cirût di volêi ben ae mê tiere furlane, part dal mont, e servintle jê o ai intindût di servî il mont intîr»
Pre Antoni Beline (1941-2007), testament spirituâl, 1992
😎
… FURLANS FEVELAIT FURLAN !
La nestre lenghe, la nestre culture furlane a somee a cheste statue de Madone, biele, o miôr, bielissime ma rusinide. O vin di dâsi donije ducj par mudâ il rusin in colôr, par rivà a fa di sì che le lenghe furlane sedi studiade in te scuelis ce tant che lis altris materiis e ch’al vedi il so puest di lenghe veicolâr. No sarà une robe facile ma se planc a planc tachin a fevelâlu jenfri di nô cence vê pôre di no jessi capîts, alore ancje chei atris a saran sburtâts a fevelâlu e a rispietâ la nestre culture!
Fuarce Friûl !
… PAR FURLAN
IL SORELI AL JEVE PAR DÛC !
visais int, visais !
😎
… DI STUPIDAGGINI
Nell’ultimo numero de l’Espresso è comparso un’articolo dal titolo “We speak Furlân“, dove ancora una volta si attacca il friulano. In particolare si cerca di far credere che i soldi spesi per sostenere la LINGUA FRIULANA siano soldi buttati alla bora.
Si racconta dell’Arlef e della rivista scientifica che l’Arlef pubblica come di qualcosa che serve solo ad aggiornare i termini scientifici. La rivista scientifica si chiama “gjornâl furlan des siencis” e gli articoli sono scritti in friulano e in inglese. La rivista è divisa in tre sezioni ricercjis (articui cun contignûts origjinâi par furlan e inglês ), rassegnis ( articui di alte divulgazion sientifiche ) e recensions ed ha un alto valore scientifico intervenendo con articoli che aggiornano sullo stato della ricerca scientifica.
Si racconta anche del GRANT DIZIONARI BILENGÂL TALIAN-FURLAN come di un opera costosa, non ancora finita e di cui non esiste una versione cartacea. In un nostro post abbiamo già spiegato che il lavoro per la realizzazione del dizionario è durato 10 anni e che ora il dizionario è consultabile online oppure scaricabile sul proprio PC. Il motivo per cui non è stata fatta una copia cartacea è per evitare un costo inutile visto che il dizionario è in continuo aggiornamento. Se da Stoccolma sono venuti in Friuli per chiederci come è stato fatto allora capite che senz’altro qualcosa di buono è stato fatto.
Se poi si vuole ad ogni costo sostenere che il friulano è un business bipartisan allora noi crediamo che gli sprechi si trovino un po’ ovunque ma non va mai fatta di un erba un fascio.
Furlans in uaite !
😉
… BEN A LA VUESTRE LENGHE ?
volêso imparà a scrivile…a leile…volêso savè cemût si dîs par furlan…vêso bisugne di un imprest par insegnâle ai fruts…
alore vê ca ce che fâ par vô altris
il GRANT DIZIONARI BILENGÂL TALIAN-FURLAN
Provâis e viodarês.
Al è un imprest ca si cjate dome in ret, par chest al è inzornât a man a man ca saltin fur gnovis informazions e cognossincis.
L’imprest al è stât inmaneât da ce tant studiôs e al è preseât ancje in tal forest.
Non par nuie da Stocolme a son vignûts fin tramai culì par capì cemût cal è stât fat.
Al è ancje ce tant doprât in te scuelis primarie parcè che i fruts a imparin la lenghe e ancje cemût si fas a imparâle.
E son volûts dîs agns par burîlu fûr, cumò o podès gjoldilu !
Mandi !
😎
… A SI SON SVEÂS ANCJE CHEI DI ROME !
Finalmente da Roma arrivano buone notizie. Il ministero della Pubblica Istruzione con una circolare ha affermato l’importanza delle lingue minoritarie come lingue veicolari. Tra le 12 lingue minoritarie riconosciute dalla legge 482/99 naturalmente c’è anche il friulano. Nella circolare si legge:
” L’uso veicolare e contestuale delle lingue minoritarie per l’insegnamento dei contenuti disciplinari… , ha trasformato le stesse lingue storiche in lingue vive, rendendo il loro apprendimento efficace: non si impara solo ad usare la lingua, ma si usa la lingua per apprendere“.
Nella stessa circolare ministeriale si segnala il metodo CLIL ( Content and Language Integrated Learning ) come modello per l’insegnamento delle lingue minoritarie ed, inoltre, si dice chiaramente che i progetti che useranno la lingua veicolare avranno la priorità nei finanziamenti.
Al ere ore ! 😉


text:
Un testament cussì strambot come chel che al veve lassât Valerian, che diu i dei dulà che al è, nissun si visave di vêlu sintût. Mieç, un tierç, un novesim. Pino, il studiât dal paîs, che ducj a lavin li di lui par robis di chê fate, al veve stuarzude la bocje, ce vuelie dî chê robe culì? Ah, no mi impaci jo, rangjaitsi!
Intai ultims timps in tancj a vevin viodût puar Valerian, recuie, che al si meteve a scarabocjâ cuntune matitone sun tun sfuei, al pensave, al scriveve un numar, lu cancelave, al tornave a scrivi, al gratave la orele, al suspirave. E dute cheste pantumime par parturî un test di cheste fate! Ma, puar om, come vîf, chel lì al jere lât fûr cul casselot!
Par chel che al intendeve i cjamps e la cjase, nuie ce dî, dut a puest. Il gredei al jere su la stale, sulis vacjis.
Alore: al prin fì, che al veve non Primo, miezis tantis des vacjis. Al secont che al veve non Secondo un tierç des vacjis. Al tierç che, par no sbaliâ, al veve non Venturo, un novesim des vacjis. Ma dulà isal lât a sgarfâlis fûr chestis frazions chel benedet om, che il Signor lu vedi in recuie?! Inte stale di Valerian lis vacjis a jerin 17!!!
Mieç di disesiet al è vot e mieç. Vino di taiâ la vacje pal mieç? E po chê altre mieze a cui i vaie? A Secondo? No, po! Che disesiet dividût par trê no fasial cinc virgule sîs? E Venturo? Une vacie, virgule vot, vot e alc! Robis di mats!
E alore? Mieç paîs al cuistionave devant de stale des 17 vacjis e al tirave fûr ideis: vendèitlis dutis e spartìtsi i bêçs, mandaitlis al macel e spartìtsi la cjar, faseit fente che vuestri pari, che diu i dei, al sedi ancjemò vîf e lait in devant come prime, lait a sintî un avocat, un studiât plui studiât di Pino. Ogniun al si sintive in dovê di proponi.
Dome ‘Sefut al scoltave e al taseve. Un omenut di nuie, di pocjis peraulis, che al veve cif e çaf a jemplâ la cite ogni dì. Ma chês pocjis voltis che al fevelave lis sôs a jerin peraulis!
Nissun si vise che a un ciert pont al è sparît e velu cumò che al torne planchìn cjaminant a pâr di une vacje che le ten pe cjaveze, la sô vacje, al à dome chê. E dut un colp ducj a tasin. Ducj lu cjalin lui, come incantesemâts.
Ce fastu, Sefut?
Al sa ben lui ce che al à di fâ. Al mene la sô vacje dentri inte stale des 17.
Cumò a son 18.
Sì, ma une no je nestre, no si pues mighe…
Muci! Miezis a Primo, 9.
Ma…
Sito! Muci! Un tierç a Secondo, 6.
Ma…
Shhh! Sito! Muci! Un novesim a Venturo, 2.
Ma…
9+6+2… trop fasial?
Ehm… 17, ma eeeeh… no son… e vanze une, no, e vanzarès, no, ma, ma, però, ma però… e vanze…
Une e vanze, sì. La mê. O torni a menamile inte mê stalute.
di Laurin Zuan Nardin
#1106


text:
Vignût fûr cualchi mês indaûr, Manuâl critic pal ort-L’art da la jeche al è l’ultin lavôr di Stiefin Montello. Stant che il speciâl di chest numar de Patrie al è dedicât propit al ort, no podevin no tacâ cuntune interviste al autôr di chest volum juste “in teme”.
Stiefin, cemût isal nassût chest libri?
A son almancul uns 25 agns, in pratiche di cuant che o ai tacât a fâ il contadin, che o vevi voie di butâ jù un lavôr come chest.
Cemût mai cheste sielte alternative, fate a metât dai agns Otante?
Jo mi soi diplomât mestri, ma o vevi chê di deventâ contadin par vivi cu la tiere. E je stade une cjosse istintive, tant che gno pari, che si jere sfrancjât dal mont agricul deventant impleât comunâl a Roncjis, mi disè che o stavi tornant indaûr invezit di lâ indevant. Ma soredut jo o cirivi libertât: e tal ort tu puedis cjatâ dute la libertât che ti covente.
Parcè fevelâ dal ort in dì di vuê, tal secul vincjesim prin?
Prin di dut parcè che o vevi chê di apaiâ une me dibisugne artistiche. E po l’ort al è une metafore dal Univiers: un vêr compendi dal Univiers, cu lis sôs contradizions e i siei conflits. Magari cussì no, cumò o stin ducj corint svelts, e o vin pierdût il contat cu la nature. O resti scaturît, come che o ai scrit tal libri, cuant che un frut mi dîs di no vê mai viodût une plante di pomodoros dal vêr!
Cualchidun in Friûl vevial za fat prime di te un libri su chest argoment?
Che o savedi jo, tratantlu te maniere che lu ai tratât jo, no.
Tu âs fevelât dal ort come compendi dal Univiers, come che Nievo al disè fevelant dal Friûl. Parcè cheste definizion?
L’Ort, cu la “O” maiuscule, al rapresente la Nature, ancje cheste cu la “N” maiuscule. Di par se, l’Ort al à la sô tragjiche serenitât, e il gno intindiment al jere chel di puartâ la mê testemoneance cence vê chê di insegnâ un cualchi alc o di fâ filosofie a bon marcjât, impen dome par fevelâ de mê vision dal ort. Un pôc come i artiscj, ven a stâi cirî di fâ viodi une cjosse intun mût che fin a chel moment nissun le veve viodude.
Te jentrade dal libri tu disis di jessi un artist e di mertâ une lauree Honoris Causa in Agrarie…
Sì, jo mi ten un artist: un artist de jeche. Cun di fat l’ort furlan al è un tentatîf di opare di art. No par nuie, i orts a van curâts come fîs.
Isal ancjemò cussì pal ort furlan?
Il probleme di fonde al è che l’om nol rive plui a vivi in maniere naturâl. Noaltris cumò o pensìn dome in forme liniâr, une volte il timp nol finive mai par vie che al esisteve il concet di forme cicliche dai events: chest tacant de agriculture, cu lis sôs stagjons, i timps di madressiment e di racuelte, simpri chei an par an. L’ort al rispuint ad in plen a chest cicli temporâl: difat al cambie di minût in minût cuntune cierte regolaritât, al è un mont dinamic li che vite e muart si incrosin e si corin daûr cence padin. In dì di vuê invezit si vîf moment par moment, lant daûr di une linie continue: al è par chest che la culture contadine e sta disparint, se no je bielzà disparide.
Ce rapuart àno i Furlans cun chel che tu clamis il “compendi dal Univiers”?
A son dôs lis resons che mi fasin sintî un furlan: la prime e je parcè che o feveli furlan, la seconde parcè che o fâs l’ort. L’Ort, di gnûf cu la maiuscule, al è une part fondante de nestre culture, come la vilote par esempli. Par gno cont chel furlan al è un popul sparniçât, che si rimpine su alc di transitori e no materiâl come la lenghe, e su alc di materiâl come la tiere par creâsi une sô identitât.
In ducj i doi i câs, i leams a somein une vore fuarts.
Come che al è peât ae sô lenghe, il furlan i ten une vore ancje al so ort, piçul o grant che al sedi. Cemût mai, pal passât ma ancje cumò, lis cuestions che a àn a ce fâ cul ort a son chês che pe plui part a puartin a conflits fra confinants? Al è par chest, par vie che pal furlan l’ort al è une forme di vanitât. Une vanitât positive, cence deventâ pecjât, se un al ten l’ort par plasê so personâl e par apaiâsi; une vanitât che invezit e devente pecjât, stant a chel che e dîs la Glesie, se si trasforme in supierbie, metint in pîts une gare cun chei dongje, cui parincj e cui amîs par tignî l’ort curât miôr e che al produsi di plui.
Ma l’ort no puedial jessi ancje un lûc li che un al va par cjatâ serenitât?
Sigûr. I nestris vecjos a disevin e a disin ancjemò: “O voi tal ort”, ven a stâi intun puest dut gno, une isule li che nissun al pues jentrâ, un puest sierât li che un al cjate pâs e cidinôr.
La peraule “paradîs” e diven dal persian, e in origjin e stave par “cente, ort centât”. L’ort duncje al è la “cente sacre”, l’Eden stes al jere un zardin, o ben un ort. E po, stant la crisi economiche dal dì di vuê, l’ort stes al podarès tornâ a deventâ une font primarie pe mangjative come che al è stât fin dome a cualchi desene di agns indaûr.
Ce conseis puedistu dâ a cui che al volarès tacâ a tignî un ort?
Stâ daûr dal ort in maniere serie al è un afâr no di pôc, no si trate dome di un passetimp: bisugne savê meti adun art e tecniche. Come in dutis lis robis, no si pues improvisâ; ogni plante e à di jessi curade intune cierte maniere. Ma cence dâsi masse impuartance o ben dâsi cuintri se la pome o la verdure no ven ben: l’om al à di capî che la Nature e va indevant par so cont, noaltris o sin dome sussidiaris che a puedin dâi une man cence fâ masse dams.
Ce âstu tai tiei orts dongje Roncjis?
Jo o ai un etar e mieç di teren, cun tantis sieris cuviertis. O ten soredut sparcs e fraulis, ma ancje pomodoros, pevarons, fasûi, cauliflôrs.
Par coltâ lis plantis o dopri mancul robe chimiche che o pues; tant al dipent però des condizions dal timp. Chel che o vent la int lu mangje, e duncje no varès nancje il coragjo di dâur robe no nete. Dut câs, se la plante e patìs bisugne intervignî daurman te maniere juste. Par chel che al inten la agriculture biodinamiche, jo no le fâs, e duncje no mi permet di judicâle.
Se tu podessis tornâ a scrivi chest libri, ce zontaressistu o gjavaressistu?
A saressin stadis ancjemò tantis lis plantis di meti dentri, par esempli l’ardielut.
Cuale ise la tô plante preferide?
La fraule: e je di une bielece comovente par vie dal aspiet, dal colôr, dal savôr e ancje parcè che no cjape malatiis gravis. E je une tipiche plante feminine, come la angurie, l’ardielut, la verze, la cevole. Plantis masculinis a son invezit il pevaron, il sparc, il cudumar, l’ai.
E cumò, Stiefin, ce progjets âstu tal cjâf?
Mi plasarès tirâ fûr un spetacul teatrâl di chest libri. Dut in marilenghe, clâr.
Alessio Potocco
____________________________________
IL LIBRI
Pôc plui di cent pagjinis (108 pe precision) par un libri, come che lu definìs il stes autôr, “utopic”. Dal sigûr, Manuâl critic pal ort-L’art da la jeche (edizions Forum, presit 12) al à mil rimpins: di là dal jessi dome un libri di agriculture o ben sul ort, al à un grum di citazions di scritôrs, poetis e filosofs e cetancj riferiments storics su nature, ort e plantis, tant par ricuardâ che l’om – miârs di agns indaûr come cumò – al è simpri chel, cu lis sôs esigjencis, domandis e pôris.
Il lavôr (scrit dut par furlan, si capìs) al è dividût in dôs parts. Te prime, di uns vincj pagjinis, si fevele dai elements naturâi, des cualitâts di un bon ortolan e dal parcè che lis plantis si inmalin.
La seconde part e à par titul “Schedis pe coltivazion”, li che si trate di 18 plantis (dal ai ae vît) e des lôr carateristichis, ancje chês peadis ae storie dal om.
A introdusi il lavôr la preseose (magari cussì no, scrite par talian) presentazion dal poete Pierluigi Cappello.
Alessio Potocco
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Pordenone
-
Siest
La badie di Sante Marie in Sylvis, salacor fate sù suntune statio romane, e je forsi l’esempli di munistîr fortificât plui cognossût e impuartant dal Friûl. Fondade tra il 730 e il 735, e...
-
Solomberc
Tal 1196, il vescul di Concuardie Romul al dave in man a Almerì dai sovrans di Cjistielgnûf la ultimazion dal cjistiel di Sonemberg (Solomberc), investintlu di metât dal feut, ma tal secul daspò a...
-
Davian
Ai 11 di Setembar dal 1161, l'imperadôr Fidrì al concedeve al Vescul di Belum il cjistiel di Davian, duncje la nassite de fuartece – salacor fate sù li di un sît za fortificât in ete romane...
-
Cose
Tai Monumenta historica ducatus Karinthiae di von Jaksch si nomene pe prime volte un sâr di Cose, Wolftrigel, che al jere de cort dal patriarcje di Aquilee Pelegrin di Pao. Salacor al jere de stesse...
-
Cjanive
Za rezince patriarcjâl, salacor il cjistiel al nassè dongje di une torate di avistament romane e, in gracie de sô posizion rilevante dal pont di viste strategjic, al fo par une vore di secui infeudât...
-
Cordovât
Nomenât bielzà tal secul XII, il complès fortificât al fo possediment dal vescul di Concuardie, che i spietà il titul di marchês di Cordovât. Il guvier al jere afidât a un gastalt cu la colaborazion...
-
Manià
Il 12 di Zenâr dal 981 l'imperadôr Oton II al confermave al patriarcje di Aquilee Rodoalt il possès feudâl de "cortem que vocatur Maniacus". Il cjistiel al veve di sei di grandis proporzions...
-
Midun
Il cjistiel di Midun al fo fat sù tal 1136 par volontât dal vescul di Concuardie e al fo destinât in feut ae famee omonime. Tal 1318 e fo une lote violente, tacade par problemis di preminence, tra...
-
Mice
Dut ce che al reste dal antîc cjistiel di Mice, che su la sô origjin lis notiziis a son pôc claris, a son pôcs rescj di dôs toratis logadis sul cuel Jôf, parsore Fane, suntun çuc insom di un straplomp,...
-
Montreâl
Castrum Montis Regalis, metût di control de Val Celine, al è nomenât pe prime volte intun document dal 1213. Di fat, in chel an il patriarcje Wolkeri al investive i trê fradis Vuarneri, Albertin e...
-
Pinçan
I sovrans di Pinçan, parincj di chei di Ruvigne, a son nomenâts pe prime volte tal secul XII, salacor vassai dai duchis di Carinzie. Cheste cjasade e tignì la fuartece fin tal 1344, cuant che il patriarcje...
-
Polcenic
Cuasi dal sigûr il cuel li che al è fat sù il cjistiel al de acet fin de Preistorie a un insediament, doprât daspò ancje dai romans e dai langobarts. Di timps antigons al fo domini de famee omonime,...
-
Purcie
Cussì il cont Jaroni di Purcie al piture il cjistiel ereditari inte sô Descrizion de Patrie dal Friûl dal 1567: "Purcie Cjistiel e Vile di là dal Tiliment viers Soreli jevât, lontane di Udin...
-
Pordenon
Za tal 1202 e veve di esisti une difese, stant che i pordenonês a forin in stât di resisti al patriarcje Pelegrin e tal 1273 e je documentade la esistence dal cjistiel, ma il toponim Portus Naonis si...
-
Sacîl
La nassite dal piçul cjistiel su la isule dal Livence e torne sù ae fin dal secul X. O savìn che tal 1207 il patriarcje Volfêr al convocave la Curia vassallorum tal cjistiel di Sacîl. In chê volte,...
-
Sant Vît dal Tiliment
Al è dal 12 di Avost dal 1298 un document che al testifiche la esistence de torate e dal cjistiel di Sant Vît, piturâts tant che rudinaçs, salacor sdrumâts par ordin dal patriarcje Bertolt par...
-
Spilimberc
I Spilimberc (o Spengenberg), vadì di origjin stiriane e salacor de stesse çocje dai sovrans di Çucule, a rivarin in Friûl tor i secui XII-XIII. Vualtîr Pertolt II, viers la fin dal Dusinte, previodint...
-
Top
Fat sù su di une culine di cret jenfri dai flums Midune e Tiliment e documentât dal 1186 ma probabilmentri plui vieri (forsit roman, cemût che a provaressin lis olmis une vore antighis di fuarteçaments),...
-
Tor
Fat sù sul finî dal secul XIII de antighe Cjase dai siôrs di Prate, sore di un probabil sît di origjine romane, al fo contindût a lunc dal cont di Gurize, dai duchis di Austrie e dai patriarcjis...
-
Valeson
Za in ete romane o almancul te antighitât tarde, il sît al ve un fuart, cemût che e testemonie la fonde dal turion , justificât de posizion di control su di un dai passaçs plui impuartants sul Tiliment....
-
Çopule
Cun dute probabilitât il cjistiel al fo fat sul principi dal secul XI par difindi la strade che dal vât sul Tiliment e menave a Portus Naonis (Pordenon), menaçade des scorsenadis dai Ongjars. In...
-
Palazzo Fortificato di Domanins
Salacor, il palaç fortificât al è de seconde metât dal secul XIV, cuant che Vualtîr Pertolt di Spilimberc al dividè i bens de sô cjasade fra trê siei...
-
Rivarote
In dì di vuê dal antîc sît cjistielan di Rivarote e reste dome une cjase fortificade indotade di une torate circolâr. O vin di fâ un sfuarç di imagjinazion par vualmâ chê che tal 888 e jere...
-
Palazzo Panigai Ovio (Panigai di Pravisdomini)
"Doi a son i elements che su chei o podìn fondâ la analisi de evoluzion dal feut di Panigai: il cjistiel, sede de jurisdizion, e la glesie, espression de comunitât rurâl...
-
Sbroievacje
Ce che vuê al reste dal antîc cjistiel di Sbroievacje e je dome une torate , daspò che l'edifici, pluitost simil a un palaç pai intervents architetonics e lis modifichis patidis tal Votcent cul...


text:
10 gennaio 2010
Sintude in curve
Però vuê cu la Lazio no à pierdût ancje se lis robis no jerin tacadis mâl: sot di un gôl ancje in curve nol tirave un bon aiar. Pe prime volte chest an o ai sintût coros avonde stiçâts. Si sa che il tifôs furlan nol è dai plui cjalts però no vevi mai sintût a menaçâ: "Non vincete, non uscite!"... cuntune zonte di bande di un tifôs che mi à pardabon fat ridi: a un ciert pont, dopo l'enesin corut che us disevi, si jeve sù chest ca e dut incavolât al vose: "Se no vinceis, o fâs un capanelo fûr dal porton dal stadi e us spieti fin doman buinore... che o ai di lâ a vore!"
Dome un furlan al podeve dî une robe dal gjenar! eheh
2 commenti:
- Venusia ha detto...
-
Scuse Christian, ma o scuen coreziti (e chi o spieti l'intervent di Thermo che al è un pôc che no si sint...)ma il tifôs à dite: "Se no vinceis, o fâs un capanel fûr dal porton dal stadi e us spieti fin doman buinore... prin di tacâ a vore!"
Heheheheh!
E chel altri: "Ma va al città Fiera!!" hahahahaha!!!
- 10/1/10 18:15
- thermonuke ha detto...
-
Eh si o vares scrit alc...
ma co mi e vignude l'ispirazion mi a sunat el capanel...
O vio a viodi al citofon cui che al è ...... :-DDDD
- 14/1/10 21:10


text:
Veronica Defilippis, 37 agns, e vîf a Cjavaç. Diplomade al liceu sientific di Tumieç, si lauree in Sience de Comunicazion te Universitât di Triest. Lis primis esperiencis di vore lis à madressudis a Tumieç tant che responsabile comerciâl.
◆ Intal 2014, la svolte. E tache a dedicâsi al setôr agroalimentâr, ideant un progjet inovatîf di valorizazion dal teritori e di educazion alimentâr, cjapant dentri cogos, produtôrs e prodots tipics de Cjargne, deventant titulâr de prime scuele di cusine cjargnele itinerante “Cuciniamo con…”.
◆ E inmanee cetantis lezions di cusine cun chefs innomenâts – di Chef Hiro a Luisanna Messeri, a Giorgione – e cun professioniscj dal setôr di nivel mondiâl, tant che Ezio Marinato e Perbellini.
◆ Organizadore e condutore di trê edizions di “Carnia, eccellenze in malga” – preseade manifestazion gastronomiche che si fâs intes malghis de Cjargne cu la partecipazion di chefs stelâts Michelin – e cjape part a impuartants events regjonâi dal setôr. Di cualchi an e je daûr a contribuî a fâ cognossi la cusine furlane intal mont, ospit e testimonial in fieris internazionâls.
◆ E partecipe a variis trasmissions televisivis. Testimonial dai prodots enogastronomics cjargnei e furlans su Sky Gambero Rosso Channel, e scrîf des ecelencis enogastronomichis furlanis su rivistis di setôr. ❚
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Si dîs che nuie al nas par câs e fin che tra personis che si cjatin insieme a saltin fûr buinis ideis par mantignî vive cheste tiere di Cjargne, dut al va benon e al è un segnâl impuartant!
Solidea Bellizzi, zovin architet di Sudri, e je di un pôc di timp che e organize, in ocasion de manifestazion “Magia del legno”, une mostre intal oratori dal so paîs, une maniere par puartâ “in place” lis oparis dai artiscj locâi, il plui des voltis platâts daûr dai mûrs des lôr cjasis.
LA FAMEE DAI CITÂRS_ E propit di achì e je nassude la idee di meti in pîts une scuele par imparâ a doprâ la arzile. No par nuie il progjet al è stât clamât “Citârs”, riclamant ae memorie la famee dai Citârs di Çurçuvint di Sore che, za tor il 1750 e fintremai il1890 cirche, e lavorave la arzile cjolte tai boscs di Gjai e e faseve pignatis, scudielis, planelis, pilis, curnîs di cuadris e vie indevant.
Chest al è il pont di partence dal progjet a pene inviât cuntun prin cors di base di ceramiche. A saran trê mês indulà che e vignarà sperimentade la manualitât dai corsiscj sostignûts des artesanis Nadia Cragnolini e Martina Berton.
Il secont an al vignarà zontât un cors di dissen e tal tierç a cjaparan vite laboratoris di musiche e di teatri, in mût di dâ ai corsiscj ducj i mieçs par svilupâ la lôr vene artistiche.
Intal ultin an no mancjaran cors di design e di marketing par dâ une cerce dal mont de imprenditorie.
LA ORGANIZAZION DAI CORS_ Ogni cors al durarà trê mês; lis lezions a saran une volte par setemane intune stanze dal asîl di Çurçuvint metude a disposizion dal Comun, e a duraran cuatri oris par volte. Il cors, par un massim di 15 personis, al è viert a ducj: artiscj, artesans, lavoradôrs, disocupâts, vecjos e zovins.
Solidea e dîs che il percors al è lungjut ma al covente par dâ ai ‘students’ la pussibilitât di fâsi gnovis esperiencis e par meti in lûs la lôr vene artistiche.
LA ASSOCIAZION_ Cu la crisi economiche dal dì di vuê, chest cors al pues jessi une ocasion par scomençâ a disvilupâ une gnove capacitât – ancje se tant gnove no je, viodudis lis vecjis lidriis – e parcè no, a vierzi gnovis stradis intal artesanât cjargnel.
Daûr di chest progjet e je la associazion “Maritiere”, e par ogni richieste di informazions si pues scrivi ae direzion mail tieremari@gmail.com
Marta Vezzi
ATUALITÂT – Tornà a cjapâ in man il cuet............
Si dîs che nuie al nas par câs e fin che tra personis che si cjatin insieme a saltin fûr buinis ideis par mantignî vive cheste tiere di Cjargne, dut al va benon e al è un segnâl impuartant!


text:
L'Ucraine (in furlan /uˈkrajne/ o /ukraˈi:ne/; in ucrain ykpaïHa, Ukrajina) al è un stât (603 700 km², 46 958 740 abitants al 1º di dicembar 2005, capital Kiev) dell'Europe orientâl. A sud di jé al è il Mar Neri, a est la Russie, a nord la Bielorussie, ad ovest Polonie, Slovachie, Ongjarie, Romanie e Moldavie.
La lenghe ufiziâl l'è l'ucrain, ma soredut taes regjions orientâls ed in Crimee a si fevele tancj il rus (tae Republiche di Crimee insiemit al Tartar di Crimee al è uficial).
L'11 di març 2014 la Crimee e la citât autonome di Sebastopoli, dilung dae atual vuere civil in Ucraine, si son declarâs indipendents, il 16 di març cun un referendum an votàt pa ientrà te Federazion Russe. Tal 26 le Duma de Russie ha acetàt la reunificazion de Republiche de Crimee.
Il 7 di avrîl 2014 ancje l'Oblast' di Donec'k al à declarât l'indipendence dae Ucraine seguitivementri a un referendum tignùt il 12 Mai, te stès dì ancje il dongje Oblast di Lugansk ha fàt ìstès, e pôcs dì dopo il president dae Republiche Popolar di Donetsk Pavel Gubarev al à nunçât le future anesion ae Russie.


text:
Fridrì dai Ros al è solit “zuiâ” la sô briscule plui pesante cun Avostanis, chest an, lu savin, al à radoplât il so impegn, cjapant su la direzion dal Mittelfest di Cividât. Un dopli front che al decline ai verps di passion e sensibilitât. In chest toc o fevelarìn di Avostanis, apontament tradizionâl, forsit mancul businât dal Mittelfest, ma no mancul preseât e preziôs, no fossie par vê il coraç e la volontât di metilu inte svuaze di un dai tancj paisuts de plane furlane, un dai esperiments rivâts a jessi di cualitât cence vê par fuarce il lustri des grandis citât. Pensìn dome a Topolò, par fâ un esempli in plui. Un piçul che si relazione cul mont, e par piçul o feveli dome di dimension, no di cualitât.
Il sproc di Victor Hugo che al fâs di sot titul al è une vore sugjestîf e al claris subit cuâl che al sarà il fîl ros di Avostanis 2014: “Intun cîl di gnot cualchidun al viôt dome il scûr, jo o ai miôr contemplâ lis stelis”. Une serie di apontamets che a metin adun culture e capacitât di lei la realtât che o vivìn ator di nô. Un pont di riflession che al cor in bande al dibisugne di tornâ a cjatâ un pont di partence che al judi a dâ lis coordenadis intu mont simpri plui dificil di rivâ a lei pai tancj segns che si zontin in chescj timps. Il centri dai Colonos, di simpri, al è plantât te storie e te culture furlane, cu la tendice a vierzisi al mont, a confrontâsi pui tost che sierâsi. Al cjape subit il voli il titul: Hax Pax Max che lassin induvinà i pui curiôs il so significât, magari continuant a tignî presint Victor Hugo. La crisi che o vivìn si rint presinte ancje tes sieltis dal program, indulà che si son cirudis soluzions che a àn spiçât l’ingegn cence gjavâ nuie ae espression culturâl di cualitât. A son presints dibatiments, laboratoris, mostris, cines, concierts e teatri. Il program al è disponibil sul sît www.colonos.it, ma par chei che no matein masse cu la Rêt al val la pene dî alc in plui. Par esempli la serade di Philippe Daverio ai 18 di Avost che a puarte il titul di: “La creativitât nus salvarà”; o ancjemò il concors In trê Riis, indulà che la capacitât di fâ struc de lenghe furlane e mostre la sô modernitât ai timps dai sms; o ancjemò lis Provis viertis di culture furlane, laboratori creatîf e di confront di progjets za inviâts e di inviâ tal ambit de culture. No si pues citâ ducj, ma dome dâ une cerce. La gjostre de culture che e zirarà ator dai Colonos a Vilecjasse e à scomençât a zirâ miercus ai 30 di Lui, par finî martars ai 2 di Setembar.
O crôt che fevelâ di culture nol sedi fûr lûc tune ete di crisi cussì profonde, parcè che nus sburte a cjalâ plui in là dal nestri nâs, magari cussì no, plui in là de fumate che nus plate la prospetive, discuvierzint cui che o sin (limits e pussibilitâts) par trasformâsi in alc di plui.
O conclût cuntun tocut di Nietzsche che al fevele de crisi in maniere esistenziâl e propit par chel cence timp o confins: “I vûl il caos dentri di se par parturî un lusôr di stele che si môf”.
Li dai Colonos lis stelis no mancjin… ❚
Mauro Della Schiava
Stelis par Avostanis 2014............
Fridrì dai Ros al è solit “zuiâ” la sô briscule plui pesante cun Avostanis, chest an, lu savin, al à radoplât il so impegn, cjapant su la direzion dal Mittelfest di Cividât. Un dopli front che al decline ai verps di passion e sensibilitât. In chest toc o fevelarìn di Avostanis, apontament tradizionâl, forsit mancul businât dal Mittelfest, ma no mancul preseât e preziôs, no fossie par vê il coraç e la volontât di metilu inte svuaze di un dai tancj paisuts de plane furlane, un dai esperiments rivâts a jessi di cualitât cence vê par fuarce il lustri des grandis citât. Pensìn dome a Topolò, par fâ un esempli in plui. Un piçul che si relazione cul mont, e par piçul o feveli dome di dimension, no di cualitât.


text:
#11 – Voi di gnotul
Soi bessole.
Soi piçule, une vore piçule. Di glace la piel. Di venc lis gjambis.
Voi di cinise a berlin:
«Tu valis nuie. Tu sês nuie. Va vie. Va vie».
Vôs di panze a revochin: «Tu valis nuie».
Mi plei.
Claps, come curtìs a ponte, mi sgranin i zenoi. O berli, mute di suns. O soi piere cul cûr in gole. Mi scjafoi.
Berghelaments, simpri plui fuarts e rabiôs e dongje, son tambûrs che a craçolein.
Musis di pôre mi sparnicin ledan.
O soi ledan.
La puce mi sbuse la anime.
Mi bandoni. Trimi sudôr. O spalanchi lis pipinis.
O soi, striçade, in te muardude dal terôr.
«Noooo, chei voi, no. Noooo!».
Vegnin indevant, viers di me: cence remission.
Il bec a curtìs mi spopee. Mi sbrendule.
E la vôs, di oltri tombe: «Trop timp metitu par no sbati lis palpieris?»
Nêf nere mi cuvierç. Forsit, e à pietât di me.
«Tu scugnis murî, tu scugnis mu rî, tu scu gnis mu rì» e berle la lune.
O soi cadavar di celuloide.
O stagn intune poce di rubin, induride.
O jeri frute. O soi orôr.
Il pugnâl di voi licuits mi supe la ultime energie.
Cui dincj di cjarvon, un gnotul sonambul al glot il sugo.
Carbons intor di me.
Cidinôr rumorôs.
Soi bessole.
Bessole.
di ***
#1***


text:
#04 – Nûf peraulis
O Signôr!
Par prin al è partît il cûr, cui batits che a corevin un parsore di chel altri, simpri plui fuarts, plui svelts. Daspò la piel, che si jere inglaçade cuntun sudôr frêt che le veve imbombade, lassantji i pêi indreçâts come se a volessin jessi plui lontans dal cuarp. Chest frêt che al jere vignût sù dai pîts par rivâ te gole lu veve lassât finalmentri imbacuchît de pôre. E i budiei a vevin scomençât a movisi tant che madracs che a barufin intune poce cence aghe.
O Signôr!
In dute la gnot, nol veve tocjât il vin, par no pierdi la atenzion nancje un moment. A man a man che la lune e lave sù si jere sintût plui sigûr, ancje comut. Involuçât dal cjalt de gnot al crodeve di jessi rivât insom. Cheste trancuilitât e je stade la sô perdizion.
Al à vierzût la bocje par fevelâ.
Al à crodût di sedi lontan, che no lu varès sintût.
A son stadis dome nûf peraulis…
Il sunôr de gnot si jere distudât. Chei mil rumôrs muarts di bot e sclop intun moment distacât de vite. Jenfri un bati dal cûr e chel altri.
O Signôr, al veve sveât la Bestie!
In mût irimediabil, dut al è tornât a movisi.
La Bestie e jere rivade dal scûr cui voi ros, lis ongulis fûr des çatis, la bocje vierte intun berghelon che al sarès partît cuant che finalmentri i siei voi si saressin incrosâts. Cence cjalâ ator, fissade dome a cjaçâlu par vêlu jenfri lis çatis. Par zuiâ tant che i gjats prin di copâlu.
O Signôr!
Al veve dome un pinsîr che al jere restât cuant che ducj chei altris si jerin platâts spaurîts tai cjantons plui neris dal cjâf.
Un pari di famee al dovarès jessi stât plui atent.
Al veve di tasê par no stiçâ la bestie.
Dome nûf peraulis par fâ il montafin…
“Mi plâs di plui il frico di mê mari.”
di Passarute
#1235


text:
Presentât il program de 42e edizion di Folkest – international folk music festival
Plui di 50 i apontaments tra concierts dal vîf e online che a cjapin dentri la seconde edizion di Parole e Musica tra libris e leturis senichis, i concors e lis premiazions cul Premi pe Cariere e la dispute dal Premi Alberto Cesa pai gnûfs talents de world music.
Un program siôr che dopo des anteprimis di Folkest in Cjadovri, Folkest a Cjaudistrie e Folkest a Udin al va tes salis e tai piçui spazis urbans dal Friûl Vignesie Julie dai 17 di Setembar ai 5 di Otubar.


text:
La grande Serbie dai triestins01 di Zenâr 2004
Puntuâl come lore di cene, la television nus presente lis ultimis novitâts de vuere de Bosnie, che no son plui nancje novitâts. Difat la violence e à batût ogni film horror e ancje la liturgjie internazionâl, cu lis sôs inutilis riunions e risoluzions, e à stufât. Di gnûf al è dome linsisti periculôs e discutibil dal pape su la vuere juste. Di cui e cuintri di cui? Alore mi cjape un sens di impotence. O pues dome biadâ, preâ, pensâ. E il pinsîr mi puarte te mê situazion concrete taliane e furlane e mi inacuarç, cun terôr, che la violence no je esclusive de carognetât serbe, salvadis di simpri, ma di realtâts che a cjàcare si vantin di grandis tradizions di civiltât e tolerance ma che tai fats no son miôr.
O feveli de politiche taliane di un secul in ca e de arogance triestine, di cuant che a àn imbastide la regjon, tai confronz des minorancis (che chi di nô a son maiorancis) furlane e slovene.
Se lavìe a stan fasint pulizie etniche, par fâ sparî ogni origjinalitât e diviersitât culturâl e religjose, ce non si aial di dâi a la politiche di un stât e di une regjon che semplicementri a an scancelât une nazionalitât fasint fente che no esisti e duncje che no puedi vantâ dirits? Dulà ese une scuele, une stampe, une television, une glesie furlane e slovene?
Za il meti insieme une sitât, Triest, cun tune regjon, Friûl, e il condizionâ il distin di un popul a chel di une realtât diferente e foreste al è un delit no mancul grant des arlechinadis jugoslavis, ma in ducj chescj agns la nestre tiere e je stade umiliade, sacrificade, emargjinade in ogni sisteme, di mût che il piçul al è deventât grant e il grant al è deventât piçul. In non de unitât regjonâl, ce che al rivave par Triest al restave a Triest e ce che al rivave culì si veve di dividilu cun lôr. Ancje i bêçs dal taramot.
E pal principi de no concorenzialitât, nô no vin dirit di vê ce che a àn lôr ma lôr a puedin vê cence di nô, come agjevolazions, teatro, radiotelevision e vie. Ancje la messe de domenie. Nô o vin dirit dome a la cronache nere e ai nons strambîts.
Ma tornìn al progjet de grande Serbie, che tante injustissie al sta semenant. Triest, par dâsi une patine di justificazion, al à inventade la Vignesie Gjulie che, come dutis lis robis falsis (viôt il patriarcjât di Vignesie impen di Aquilee), e à finît cul vê plui fuarce e dirits des veris. Difat i gjulians a tirin, pes ativitâts culturâls e di propagande, cetant plui bêçs di duc i furlans metûts insieme. In plui, i nazionaliscj triestins si batin pai dirits dai esui di là e no acetin che i slovens di ca a vedin il stes tratament. No contents di vê impeolât il Friûl tune situazion di suicidi, cumò i triestins a smicjin a roseâ il Friûl toc par toc, tacant di Monfalcon e passant par Gurize e Cervignan, cu la segrete sperance che il delit si tramudi in dirit e la rapine in operazion di normalizazion. Come in Bosnie.
A chest pont mi inmagjini za la domande: Ce paragons fâstu? Dulà sono i muarts e il sanc e la violence?. O sai che no je la stesse situazion ma la tecniche no je difarente. Prin di dut nol è dit che la leç e la politiche a sedin mancul periculosis des sclopis e des bombis. E po il vanzeli al dîs che si à di vê plui pore di chei che a copin lanime, la culture, la identitât, il spirt. Difat si viôt plui vite in Bosnie fra un sbâr e chel altri che no in tancj dai nestris paîs in dì di fieste.
La pulizie etniche e à vût suces.


text:
Ancje di la dal clap un dai temis simpri atuâi a son i zovins, la lôr ocupazion e il lôr rûl inte societât. La Slovenie si è dotade fint de indipendence di un Ufici pai zovins che al fâs di autoritât nazionâl intal setôr des politichis zovinîls. Si interesse di temis tant che la autonomie e la indipendence economiche dai zovins (ancje de famee di origjin e duncje la jessude de cjase dai gjenitôrs), la lôr integrazion inte societât, il lôr inseriment intal marcjât dal lavôr, la lôr istruzion e formazion e lis pussibilitâts di fâ ativitât intal timp libar. Ancje tra i obietîfs dal guvier di cumò di Miro Cerar, il decim secont inte storie de Slovenie indipendente, al è, cemût che si pues lei su la pagjine internet dal esecutîf, chel di favorî i zovins cun misuris specifichis intai setôrs de istruzion, dal marcjât dal lavôr e des cundizions abitativis.
Al principi dal 2016 in Slovenie a jerin 327.000 zovins (dai 15 ai 29 agns di etât), o sedi il 16% de popolazion. Cheste percentuâl, tant che in tantis altris parts dal Ocident industrializât, al è in câl continui. Intal periodi de indipendence, al principi dai agns Novante, i zovins a costituivin cuasi un cuart de popolazion slovene (450.982), intal 2000 a jerin 435.801, sîs agns indaûr 387.493 e lis proiezions a segnin che il lôr numar al è destinât a calâ ancjemò di plui: intal 2020 a 307.734, intal 2030 a 306.863, intal 2040 a 295.774, intal 2050 a 260.494 e intal 2060 a 254.915. Si fasin duncje necessariis ancje in Slovenie misuris par contrastâ chest fenomen.
Par ce che al tocje la istruzion e va segnalât che la plui part dai zovins slovens e je cjapade dentri intai procès formatîfs. Plui o mancul un tierç di lôr al à ancje une borse studi. Daûr dai dâts de Eurostat, relatîfs però al 2014, la Slovenie e spint pe istruzion, de scuele de infanzie fin ae lauree, in medie 110 mil euros par om, o sedi 4.800 euros ad an. Tra ducj i paîs de Union europeane e à – cul 47,3% – ancje la percentuâl plui grande di zovins tra i 20 e i 24 agns inte istruzion di tierç grât. Intal ultin an, vâl a dî di Lui 2015, e je calade ancje la disocupazion zovinîl (15-29 agns). Il câl al è stât fintremai dal 18,9%, tant che a confermin i dâts dal Istitût pe ocupazion. Il ministeri dal lavôr, famee, afârs sociâi e oportunitâts avuâls al à tornât a bati che intal 2015, in graciis des misuris metudis in cjamp dal Stât par favorî la ocupazion a timp indeterminât, a àn cjatât lavôr cun chest gjenar di contrat 8.300 zovins (4.600 disocupâts in graciis de esenzion dal paiament des tassis pal datôr di lavôr, plui di 3.700 cul jutori di Garanzie zovins o cul pachet Politichis ativis dal lavôr).
Il Stât al invistirà fin al 2020 300milioni di euros intal program Garanzie zovins che intai cuatri mês dopo al compiment dal percors di studis al garantìs une ufierte cualificade di implei, formazion continue o un garzonât o tirocini. Il Consei dai zovins al vise però che un zovin su siet al è disocupât par doi agns o plui e che la percentuâl di disocupazion di lungje durade su chê complessive e je stade, fra i zovins intal Dicembar dal an passât, pâr al 32,9%. Par chest, dal Consei a marchin trop che al sedi necessari un gnûf plan (di meti in vore intal periodi 2016-2020), che al varès di cjapâ dentri misuris specifichis pai disocupâts di lungje durade e che al protezi dal pericul de pierdite dal puest di vore une volte passâts i 30 agns di etât, cuant che si concludin i disgravis fiscâi pai datôrs di lavôr. O zontìn ancje il dât secont che inte analisi dal Istitût pe ocupazion dai disocupâts di lunc cors, la disocupazion inte fasse di etât dai 30 ai 39 agns e sarès cressude dal 92,5% intal 2007-2014. Par miorâ cheste situazion e je stât fat il program Gnove oportunitât. Il font pes impresis sloven invezit, intal ambit dal program Zovins al à sostignût za chest an la nassite di 212 gnovis ativitâts cuntun contribût complessîf di cuasi 20 milions di euros. ❚
Tjaša Gruden
SLOVENIE. I zovins in Slovenie: numars e prospetivis............
Ancje di la dal clap un dai temis simpri atuâi a son i zovins, la lôr ocupazion e il lôr rûl inte societât. La Slovenie si è dotade fint de indipendence di un Ufici pai zovins che al fâs di autoritât nazionâl intal setôr des politichis zovinîls. Si interesse di temis tant che la autonomie e la indipendence economiche dai zovins (ancje de famee di origjin e duncje la jessude de cjase dai gjenitôrs), la lôr integrazion inte societât, il lôr inseriment intal marcjât dal lavôr, la lôr istruzion e formazion e lis pussibilitâts di fâ ativitât intal timp libar. Ancje tra i obietîfs dal guvier di cumò di Miro Cerar, il decim secont inte storie de Slovenie indipendente, al è, cemût che si pues lei su la pagjine internet dal esecutîf, chel di favorî i zovins cun misuris specifichis intai setôrs de istruzion, dal marcjât dal lavôr e des cundizions abitativis.